joelniklaus/EU_Wikipedias huggingface dataset:
Ζουρνάς

Ο ζουρνάς είναι πνευστό μουσικό όργανο που παίζεται στο κέντρο της Ευρασίας και απαντάται από τα Βαλκάνια έως την Κεντρική Ασία. Συνήθως συνοδεύεται από νταούλι (μπάσο τύμπανο) στην λαϊκή μουσική της Ανατολίας.

Χαρακτηριστικά και ιστορία

Ο ζουρνάς είναι ξύλινο πνευστό όργανο που παίζεται στις χώρες της Ανατολίας, της Μέσης Ανατολής και της Κεντρικής Ασίας κυρίως στη λαϊκή μουσική. Ο ζουρνάς είναι ένα όργανο, κατασκευασμένο από το δέντρο βερικοκιά, και χρησιμοποιεί ένα διπλό καλάμι που δημιουργεί έναν απότομο, διαπεραστικό ήχο. Ιστορικά έχει παιχτεί σε εξωτερικούς χώρους κατά τη διάρκεια των εορταστικών εκδηλώσεων, όπως οι γάμοι και οι αργίες. Έχει οκτώ τρύπες στο μπροστινό μέρος, επτά από τις οποίες χρησιμοποιούνται κατά την αναπαραγωγή, και μία τρύπα αντίχειρα που αλλάζει οκτάβα.

Είναι παρόμοιο με το mizmar της αραβικής μουσικής. Ο ζουρνάς χρησιμοποιείται επίσης στη λαϊκή μουσική των χωρών της περιοχής, ιδίως στο Ιράν, την Αρμενία, το Ισραήλ, το Αφγανιστάν, το Ιράκ, την Συρία, την Τουρκία, το Αζερμπαϊτζάν, την Ελλάδα, την Βουλγαρία, τη Βόρεια Μακεδονία, την Αλβανία, την Σερβία, την Βοσνία, την Κροατία και άλλες χώρες του Καυκάσου, και έχει πλέον εξαπλωθεί σε όλη την Κίνα και την Ανατολική Ευρώπη. Στα σλαβικά έθνη των Βαλκανίων, συνήθως ονομάζεται ζούρλα (зурла).

Ο ζουρνάς είναι κατά πάσα πιθανότητα ο άμεσος προκάτοχος του ευρωπαϊκού shawm, και σχετίζεται με την κινεζική suona που χρησιμοποιείται ακόμα και σήμερα σε γάμους, ναούς και κηδείες.

Υπάρχουν αρκετοί διαφορετικοί τύποι ζουρνά. Όλοι μοιράζονται ένα και το ίδιο πηνίο ήχου -το λεγόμενο Kalem- που είναι στην πραγματικότητα ένα πολύ σφιχτό (και μικρό) διπλό καλάμι, μερικές φορές φτιαγμένο από φύλλα σιταριού. Ο μακρύτερος (και χαμηλότερος τονικά) είναι ο ζουρνάς Καμπά, που χρησιμοποιείται στη βόρεια Τουρκία και τη Βουλγαρία ενώ ο κοντύτερος (και υψηλότερος τονικά) είναι ο ζουρνάς που παίζεται στο Μεσολόγγι και άλλα χωριά της Αιτωλοακαρνανίας. Κατά γενικό κανόνα ο ζουρνάς είναι κωνικός και κατασκευάζεται από ξύλο.

Λαογραφικό
Τουρκικές λαϊκές παραδόσεις λένε ότι ο Αδάμ, ο οποίος διαμορφώθηκε από πηλό, δεν είχε ψυχή και μόνο το μελωδικό tuiduk - παίξιμο του Αρχαγγέλου Γαβριήλ μπορούσε να δώσει αναπνοή στη ζωή του Αδάμ. Σύμφωνα με ένα θρύλο του Τουρκμενιστάν, ο διάβολος έπαιξε τον κύριο ρόλο στην tuiduk εφεύρεση.
Σημείωση: Ο όρος «ανοίγματα διαβόλου» (Seytan delikleri) στην τουρκική, αφορά τα μικρά ανοίγματα στην καμπάνα.

Ετυμολογία και ορολογία
Το όνομα προέρχεται από την περσική سرنای surnāy, που αποτελείται από سور Sur δηλ. συμπόσιο, γιορτή και نای , μάλλον καλάμια, σωλήνας. Ο όρος μαρτυρείται στα παλαιότερα τουρκικά αρχεία, ως suruna στο Codex Cumanicus του 12ου και 13ου αιώνα.

Παραπομπές

Πηγές
Armenian Zurna, Duduk.com
Janitschareninstrumente und Europa. Memo G. Schachiner, MusicalConfrontations.com
Zurna FAQ. Satilmis Yayla, 1996 Oslo, Norway

Εξωτερικοί σύνδεσμοι

Μουσικά όργανα
Παραδοσιακά μουσικά όργανα
Ξύλινα πνευστά μουσικά όργανα
Μαρία Κομνηνή (κόρη του Μανουήλ Α΄)

Η Μαρία Κομνηνή (π.1152 - π.1182) η πορφυρογέννητη ήταν κόρη του Μανουήλ Α' Κομνηνού, αυτοκράτορα των Ρωμαίων και της πρώτης συζύγου του Βέρθας (μετονομάστηκε σε Ειρήνη) του Ζούλτσμπαχ.

Ήταν το πρώτο παιδί του Μανουήλ Α' και γεννήθηκε στην Πορφύρα, στο δωμάτιο των Ανακτόρων της Κωνσταντινούπολης, πιθανότατα τον Μάρτιο του 1152. Το 1163 αρραβωνιάστηκε με τον μέλλοντα βασιλιά Μπέλα Γ΄ της Ουγγαρίας. Ο Μανουήλ Α', που δεν είχε ακόμη άρρεν τέκνο, τον προόριζε για διάδοχό του. Όμως το 1169 η δεύτερη σύζυγός του έκανε γιο και έτσι χάλασε η συμφωνία. Μετά αρραβώνιασε τη Μαρία με το βασιλιά Γουλιέλμο B΄ της Σικελίας, μετά όμως χάλασε και αυτή τη συμφωνία. Το 1179 ο πατέρας της συμφώνησε να την παντρέψει με έναν γιο του μαρκήσιου Γουλιέλμου Ε΄ του Μομφερράτου. Ο μόνος ελεύθερος ήταν ο 5ος γιος, ο Ρενιέ. Ο γάμος έγινε τον Φεβρουάριο του 1180 στην Παναγία των Βλαχερνών και συνοδεύτηκε από πολυτελείς εκδηλώσεις και παιχνίδια στον Ιππόδρομο, όπως περιγράφει ο Γουλιέλμος της Τύρου, λατίνος πατριάρχης Ιεροσολύμων. Στον Ρενιέ του Μομφερράτου δόθηκε ο τίτλος του καίσαρα και (όπως αναφέρουν δυτικές πηγές) η Θεσσαλονίκη ως πρόνοια. 

Το 1180 ο πατέρας της απεβίωσε και τον διαδέχθηκε ο ενδεκάχρονος αδελφός της Αλέξιος Β' με αντιβασίλισσα τη μητέρα του Μαρία της Αντιόχειας (μετονομάστηκε σε Ξένη). Τη δυσαρέσκεια των πολιτών για τον εραστή και τη φιλοδυτική πολιτική τής αντιβασίλισσας εκμεταλλεύθηκαν η Μαρία και ο Ρενιέ. Ενθάρρυναν μια στάση εναντίον της, με σκοπό τον εκτοπισμό της και ίσως και του Αλέξιου Β'. Όταν το σχέδιο ανακαλύφθηκε, συνελήφθησαν μερικοί από τους συμμετέχοντες, ενώ οι υπόλοιποι μαζί με τη Μαρία και τον Ρενιέ ζήτησαν άσυλο στην Αγία Σοφία. Μετά από πάλη μέσα στο ναό, συμφωνήθηκε αμνηστία. Η αντιβασίλισσα ενθάρρυνε την επιστροφή του Ανδρόνικου Κομνηνού από την εξορία για να τη βοηθήσει, όμως το 1182 την εκτόπισε αναλαμβάνοντας αυτός αντιβασιλιάς. Αμέσως μετά η Μαρία και ο Ρενιέ πέθαναν, μάλλον από δηλητήριο, αφού εμπόδιζαν τα σχέδια του Ανδόνικου να αναλάβει την εξουσία. Το 1183 έγινε βασιλιάς ως Ανδρόνικος Α'.

Ένας μεγαλύτερος αδελφός του Ρενιέ, ο Βονιφάτιος Α' του Μομφερράτου, έγινε από τους ηγέτες της Δ' Σταυροφορίας και μετά την άλωση της Κωνσταντινούπολης από τους σταυροφόρους το 1204 ίδρυσε το βασίλειο της Θεσσαλονίκης.

Παραπομπές

Πηγές

 Χωνιάτης Νικήτας, Ιστορία
 Garland Lynda, & Stone Andrew, Maria Porphyrogenita, daughter of Manuel I Comnenus 
 Οn-line  εγκυκλοπαίδεια De Imperatoribus Romanis, http://www.roman-emperors.org/maryp.htm

Βυζαντινοί σφετεριστές
Βυζαντινοί του 12ου αιώνα
Μαρια Κομνηνη
Πορφυρογέννητες
Πάουλ Κεμπφ

Ο Πάουλ Φρήντριχ Φέρντιναντ Κεμπφ (Paul Friedrich Ferdinand Kempf, 3 Ιουνίου 1856 – 16 Φεβρουαρίου 1920) ήταν Γερμανός αστρονόμος.

Βίος και επιστημονικό έργο 
Το 1878 ολοκλήρωσε το διδακτορικό του στο Πανεπιστήμιο Χούμπολτ του Βερολίνου και την 1η Ιουλίου του ίδιου έτους έγινε βοηθός στο Ινστιτούτο Αστροφυσικής του Πότσδαμ.

Βοήθησε τον αστρονόμο Γκούσταβ Σπέρερ (Gustav Spörer) στην παρατήρηση της δραστηριότητας των ηλιακών κηλίδων. Το 1882 συμμετείχε σε ερευνητική αποστολή στη Χιλή με σκοπό την παρατήρηση της διαβάσεως της Αφροδίτης, ενώ αργότερα συμμετείχε σε δύο αποστολές στην Ρωσία (το 1887 και το 1914) για να παρατηρήσει ηλιακές εκλείψεις. Το 1886 προήχθη σε αστρονόμο και ξεκίνησε την συνεργασία του με τον φίλο και συνάδελφό του Γκούσταβ Μύλερ (Gustav Müller) με στόχο να μελετηθούν όλοι οι αστέρες του βορείου ημισφαιρίου με φαινόμενο μέγεθος λαμπρότερο του 8,5 και αναφέρονταν στον αστρονομικό κατάλογο Bonner Durchmusterung. Το έργο τους δημοσιεύτηκε στα 1894-1906, ενώ το 1907 παρουσιάστηκε το ολοκληρωμένο Potsdamer Photometrische Durchmusterung.

Το 1894 έγινε κύριος παρατηρητής στο Πότσδαμ και το 1914 γραμματέας της Astronomische Gesellschaft. Αργότερα έγινε και ταμίας, διατήρησε μάλιστα τις δύο θέσεις μέχρι τον θάνατό του. Η σύζυγός του, Helene Marie Emilie Kempf, ήταν μία από τις δύο πρώτες γυναίκες που έγιναν μέλη της Astronomische Gesellschaft το 1921.

Παραπομπές

Βιβλιογραφία 

Γερμανοί αστρονόμοι
Αστρονόμοι του 19ου αιώνα
Αστρονόμοι του 20ού αιώνα
Νέναντ Σιμεούνοβιτς

Ο Νέναντ Σιμεούνοβιτς είναι Σέρβος πρώην διεθνής πετοσφαιριστής, ο οποίος γεννήθηκε στην Τούζλα της Βοσνίας στις 13 Απριλίου 1982 και αγωνίστηκε ως ακραίος σε ομάδες της Σερβίας, της Ελλάδας, της Ρωσίας και της Τουρκίας.

Καριέρα 
Ο Σιμεούνοβιτς ξεκίνησε την καριέρα του από την ομάδα της Βοϊβοντίνα, ενώ παράλληλα κατέλαβε την τέταρτη θέση στο ευρωπαϊκό πρωτάθλημα νέων με την εθνική ομάδα της Σερβίας. Το καλοκαίρι του 2004, μεταγράφηκε στον Μίλωνα, χωρίς όμως να καταφέρει να παραμείνει στην Α1 εθνική κατηγορία.

Ακολούθησε η μεταγραφή του στην Τουρκία και την Πολίς Ακαντέμικ, πριν επιστρέψει στην Ελλάδα και τον Άρη, στον οποίο αγωνίστηκε για ενάμισι χρόνο. Ολοκλήρωσε την σεζόν 2007-2008 στην Κύπρο και τον Παφιακό, για να συνεχίσει την επόμενη σεζόν στην σερβική Ραντνίσκι.

Το 2009 μεταγράφηκε στην Ρωσία και την Κούζμπας-Κεμερόβο, πριν επιστρέψει για άλλον ένα χρόνο στην Βοϊβοντίνα, ενώ το 2011-2012 κατέκτησε την έκτη θέση του ελληνικού πρωταθλήματος με την Λαμία. Ολοκλήρωσε την καριέρα του το 2014, με τελευταίους σταθμούς την βοσνιακή Κακάνι και την λιβανέζικη Μοντ Λα Σαλέ.

Παραπομπές

Πηγές 
 SIMEUNOVIC NENAD - Greekvolley.com 
 VOLLEY TREND - Sport agency
 Nenad Simeunović - WorldofVolley

Σέρβοι πετοσφαιριστές‎
Πετοσφαιριστές Άρη
Μάρκο Σάμαρτζιτς

Ο Μάρκο Σάμαρτζιτς είναι Σέρβος διεθνής πετοσφαιριστής, ο οποίος γεννήθηκε στο Βελιγράδι στις 22 Φεβρουαρίου 1983 και αγωνίζεται ως λίμπερο.

Καριέρα 
Ο Σάμαρτζιτς ξεκίνησε την καριέρα του από την ομάδα του Ερυθρού Αστέρα Βελιγραδίου, σε ηλικία δεκαεπτά ετών. Το 2004, κατέκτησε το νταμπλ στο πρωτάθλημα Σερβίας και Μαυροβουνίου, ενώ την επόμενη σεζόν κατέκτησε το κύπελλο.

Το καλοκαίρι του 2005, μεταγράφηκε στην Βοϊβοντίνα, με την οποία κατέλαβε την δεύτερη θέση του πρωταθλήματος, αλλά στην δεύτερη του χρονιά στην ομάδα κατέκτησε το πρωτάθλημα. Παράλληλα, αναδείχθηκε δευτεραθλητής κόσμου το 2005 με την εθνική ομάδα της Σερβίας, ενώ την ίδια χρονιά κατέκτησε το χάλκινο μετάλλιο στο ευρωπαϊκό πρωτάθλημα, κάτι που επαναλήφθηκε δύο χρόνια αργότερα.

Το 2007-2008 αγωνίστηκε στην γαλλική Τουρ, ενώ την επόμενη σεζόν συνέχισε στην Πολωνία και την Τρεφλ Γκναντσκ. Με την εθνική ομάδα της χώρας του κατέκτησε άλλα δύο ασημένια μετάλλια σε παγκόσμια πρωταθλήματα, όπως και το χάλκινο του 2010.

Το καλοκαίρι του 2009, μεταγράφηκε στον Άρη Θεσσαλονίκης, στον οποίο παρέμεινε μέχρι τον Δεκέμβριο του 2011, κατακτώντας την τρίτη θέση την σεζόν 2009-10 και παίζοντας στο κύπελλο Κυπελλούχων της επόμενης χρονιάς, όπου οι "κίτρινοι" απέκλεισαν την εσθονική Σέλβερ Τάλιν στο χρυσό σετ, για να αποκλειστούν από την πολωνική Ζάκσα Κεντζιέρζιν-Κόζλε στον δεύτερο γύρο.

Τον Ιανουάριο του 2012, μεταγράφηκε στην Ανβάρ από τον Λίβανο και συνέχισε στην Τόμις Κονστάντα από την Ρουμανία, ενώ το 2014-15 αγωνίστηκε στην γαλλική Ρεν.

Παραπομπές

Πηγές 
 SAMARDZIC MARKO - Greekvolley.com
 Marko Samardžić - OSSRB 

Σέρβοι πετοσφαιριστές‎
Πετοσφαιριστές Άρη
Γεράσιμος Γιακουμάτος

Ο Γεράσιμος Γιακουμάτος είναι Έλληνας ιατρός παθολόγος, συνδικαλιστής και πολιτικός. Κατάγεται από τη Κεφαλλονιά.

Βιογραφία 
Ο Γ. Γιακουμάτος γεννήθηκε στην Αθήνα στις 15 Φεβρουαρίου του 1949 και είναι απόφοιτος της Ιατρικής Σχολής του Πανεπιστημίου Αθηνών. Λαμβάνοντας την ειδικότητα του κλινικού παθολόγου εργάσθηκε σε διάφορα δημόσια και ιδιωτικά νοσοκομεία του κέντρου (Αθήνας και Πειραιά).

Συνδικαλιστική δράση 
Ξεκίνησε τη συνδικαλιστική του δράση το 1983 όταν εξελέγη πρόεδρος της Τ.Ο. Χαλανδρίου της Νέας Δημοκρατίας. Το 1985 έγινε μέλος της ΕΙΝΑΠ και τον επόμενο χρόνο εξελέγη μέλος του Δ.Σ. του ΙΣΑ (Ιατρικού Συλλόγου Αθηνών) ενώ το 1988 εξελέγη αντιπρόεδρος του ΙΣΑ. Το 1991 διορίστηκε υποδιοικητής του ΙΚΑ θέση που διατήρησε μέχρι το 1993.

Πολιτική δράση 
Στην πολιτική σκηνή της χώρας εμφανίστηκε στις Ελληνικές βουλευτικές εκλογές 1993 θέτοντας υποψηφιότητα με την παράταξη της Ν.Δ. στην Εκλογική περιφέρεια Β΄ Αθηνών όπου και εκλέχθηκε βουλευτής λαμβάνοντας 54.228 σταυρούς προτίμησης. Κατά τις εργασίες του Γ΄ Συνεδρίου της ΝΔ (Απρίλιος 1994) εξελέγη μέλος της Κ.Ε. της Ν.Δ. Στις επόμενες Ελληνικές βουλευτικές εκλογές 1996 επανεξελέγη βουλευτής στη Β Αθηνών, όπως και στις εκλογές του 2000, του 2004, του 2007, του 2009 του 2012 και του 2015.

Το 2004 επανεκλέχθηκε βουλευτής με 66.798 ψήφους και ανέλαβε στην κυβέρνηση Κωνσταντίνου Α. Καραμανλή 2004 υφυπουργός Απασχόλησης και Κοινωνικής Προστασίας. Στις εκλογές του 2007 εξελέγη με 73.368 σταυρούς, τους περισσότερους στην πολιτική του σταδιοδρομία τρίτος κατά σειρά στην εκλογική του περιφέρεια. Επανεξελέγη βουλευτής το 2009 και τον Ιούνιο του 2012. Τέλος το 2014 ανέλαβε υφυπουργός Ανάπτυξης και Ανταγωνιστικότητας στην κυβέρνηση Σαμαρά με αρμοδιότητα την ρύθμιση ζητημάτων εσωτερικής αγοράς.

Κατά το κοινοβουλευτικό του έργο έχει διατελέσει πρόεδρος της ομάδας κυβερνητικού ελέγχου της Ν.Δ. σε θέματα υγείας και κοινωνικής πρόνοιας και αργότερα το 2001, μετά την αλλαγή της οργανωτικής δομής των ΟΚΕ, διετέλεσε τομεάρχης σε θέματα εργασίας και κοινωνικής ασφάλισης.

Οικογενειακή κατάσταση 
Είναι έγγαμος με την Ελένη Θεοδώρου με την οποία απέκτησε δύο θυγατέρες, τη Ζωή, σχεδιάστρια μόδας, και την Ευαγγελία η οποία είναι δικηγόρος Αθηνών και μέλος της Πολιτικής Επιτροπής της ΝΔ. Διαμένει μόνιμα στην Αθήνα, και ομιλεί αγγλικά και ιταλικά.

Διαμάχες και ομοφοβικά σχόλια 
Το 1995 εξέπεσε του βουλευτικού αξιώματος μετά τη δημοσίευση αποφάσεως του Ειδικού Δικαστηρίου (22 Μαρτίου) με αιτιολογικό ότι είχε διατελέσει προηγουμένως υποδιοικητής του ΙΚΑ. Για την υπόθεση αυτή προσέφυγε στο Ευρωπαϊκό Δικαστήριο όπου και δικαιώθηκε.

Έχει εμπλακεί σε αρκετές επικοινωνιακές διαμάχες, ενώ έχει δηλώσει ότι η ομοφυλοφιλία είναι κολλητική αρρώστια, ενώ έχει χαρακτηρίσει ρατσιστές όσους αντιδρούν στο κάπνισμα. Ο Κυριάκος Μητσοτάκης καταδίκασε τις δηλώσεις του κατά το παρελθόν και δήλωσε ότι το κόμμα της Νέας Δημοκρατίας δεν ασπάζεται τέτοιου είδους αντιλήψεις.

Παραπομπές 

Έλληνες παθολόγοι
Έλληνες συνδικαλιστές
Βουλευτές εκλεγμένοι με τη Νέα Δημοκρατία
Βουλευτές Β' Αθηνών
Έλληνες βουλευτές διαγραφέντες
Έλληνες υφυπουργοί Απασχόλησης και Κοινωνικής Προστασίας
Ευάγγελος Σακελλάρης

Ο Βαγγέλης Σακελλάρης (1919 - 29 Σεπτεμβρίου 2014) ήταν Έλληνας δημοσιογράφος, ο οποίος υπηρέτησε ως βουλευτής με την Αριστερά.

Σταδιοδρομία 
Γεννήθηκε στο  Μαυρίλο Φθιώτιδας και σπούδασε νομικά στην Θεσσαλονίκη. Από τα φοιτητικά του χρόνια ανέπτυξε αντιστασιακή δράση και υπέστη διάφορες διώξεις, καθώς ήταν στέλεχος του ΚΚΕ.
Εξελέγη βουλευτής με την ΕΔΑ στην εκλογική περιφέρεια Λάρισας στις εκλογές του 1961, του 1963 και του 1964. Μετά το 1968, έγινε μέλος του ΚΚΕ Εσωτερικού.

Απεβίωσε τον Σεπτέμβριο του 2014 σε ηλικία 95 ετών.

Παραπομπές 

Βουλευτές εκλεγμένοι με την ΕΔΑ
Βουλευτές Λάρισας
Έλληνες Αντιστασιακοί
Γ.Α.Σ. Κιλκίς (χειροσφαίριση)

Το τμήμα χειροσφαίρισης του Γ.Α.Σ. Κιλκίς ιδρύθηκε το 1980 και το ποιο επιτυχημένο τμήμα του Γ.Α.Σ. Κιλκίς. Είναι μία από τις ιστορικές ομάδες του αθλήματος με διακρίσεις και τίτλους στην Ελλάδα και αξιόλογη αντιπροσώπευση στα ευρωπαϊκά σαλόνια, έχοντας συμπληρώσει 43 αγώνες και έχοντας βρεθεί δύο φορές στα προημιτελικά του Τσάλεντζ Καπ κατά τις περιόδους 2001-02 και 2003-04. Την περίοδο 2014-15 τερμάτισε στην 11η θέση της Α1, μετά από τα μπαράζ με την ΧΑΝΘ, χάνοντας 2-0 στη σειρά των παιχνιδιών και υποβιβάστηκε στην Α2 κατηγορία.

Ιστορία 
Ο ΓΑΣ Κιλκίς λίγα χρόνια αργότερα από την ίδρυση του, προβιβάστηκε στην Handball Premier/A1 και την περίοδο 1993-94 τερμάτισε στην 2η θέση του πρωταθλήματος.Το 2000 συμμετείχε στον τελικό του πρωταθλήματος και συνολικά έχει τερματίσει στην 2η θέση, τρεις φορές, τις χρονιές 1994, 2000 και 2008. Έχει κερδίσει ένα Κύπελλο Ελλάδος το 2004 και έχει βρεθεί σε τελικό κυπέλλου ακόμα δύο φορές (1999,2005). Την περασμένη περίοδο κατετάγη στην ενδέκατη θέση και υποβιβάστηκε στην Α2. Το τμήμα διαθέτει και υποδομές, δύο εξ αυτών, οι κάτω των 16 σε αγόρια και κορίτσια κέρδισαν το πρωτάθλημα το 1990.

Τελευταίες περίοδοι

Επιτυχίες 
 Κύπελλο Ελλάδας
 Κυπελλούχος (1): 2004
 Φιναλίστ (2): 1999, 2005
 Handball Premier
 Φιναλίστ (3): 1994, 2000, 2008
 Πρωταθλητής Ευρώπης Μπιτς χάντμπολ: 2016

Παραπομπές 

Αθλητικοί σύλλογοι Κιλκίς
Ελληνικοί σύλλογοι χειροσφαίρισης
Ιδρύσεις αθλητικών συλλόγων το 1980
Κράσιμιρ Γκαϊντάρσκι

Ο Κράσιμιρ Γκαϊντάρσκι (γεννημένος στις 23 Φεβρουαρίου 1983) είναι Βούλγαρος παλαίμαχος διεθνής πετοσφαιριστής. Έχει ύψος 204εκ και αγωνιζόταν στη θέση του κεντρικού.

Καριέρα 
Ο Κράσιμιρ Γκαϊντάρσκι υπέγραψε το πρώτο του επαγγελματικό συμβόλαιο με τη Λέφσκι Σόφιας, ομάδα της Βουλγαρίας. Στην Λέφσκι παρέμεινε μέχρι το 2007 έχοντας καταφέρει να κατακτήσει πέντε πρωταθλήματα Βουλγαρίας (2002, 2003, 2004, 2005, 2006) και τρία κύπελλα (2003, 2005, 2006).

Το 2007 αποφάσισε να συνεχίσει την καριέρα του εκτός Βουλγαρίας και βρέθηκε στην Ελλάδα για λογαριασμό του Ολυμπιακού Πειραιώς. Στην ομάδα του Πειραιά παρέμεινε για δύο χρόνια έχοντας καταφέρει να κατακτήσει το εγχώριο νταμπλ του 2009.

Το 2009 ταξίδεψε στη Γερμανία για λογαριασμό της SCC Βερολίνου, στην οποία παρέμεινε για λίγους μόνο μήνες, καθώς μέσα στο 2010 μετεγγράφη στην ρωσική Νιεφτγιάνικ όρενμπουργκ. Το 2011 βρέθηκε στο Ιράν για λογαριασμό της Καλέ Αμόλ.

Το 2012 επέστρεψε στη Βουλγαρία και την Λέφσκι Σόφιας, ωστόσο το 2013 μετεγγράφη στην τοπική Γκάμπροβο, η οποία αποτέλεσε και την τελευταία ομάδα της επαγγελματικής του καριέρας.

Διεθνείς συμμετοχές 
Ο Κράσιμιρ Γκαϊντάρσκι ήταν διεθνής με την εθνική ομάδα πετοσφαίρισης της Βουλγαρίας από το 2003 και μέχρι το 2011, έχοντας πραγματοποιήσει περισσότερες από 50 συμμετοχές. Επίσης, έχει κατακτήσει σε διεθνείς διοργανώσεις δύο χάλκινα μετάλλια.

Τίτλοι 
 5 Πρωταθλήματα Βουλγαρίας: 2002, 2003, 2004, 2005, 2006
 3 Κύπελλα Βουλγαρίας: 2003, 2005, 2006
 1 Πρωτάθλημα Ελλάδας: 2009
 1 Κύπελλο Ελλάδας: 2009

Πηγές 
 Το προφίλ του Γκαϊντάρσκι
 Το βιογραφικό του Γκαϊντάρσκι

Βούλγαροι πετοσφαιριστές
Πετοσφαιριστές ΟΣΦΠ
Λούκας Σάρεκ

Ο Λούκας Ζάρεκ (γεννημένος στις 22 Φεβρουαρίου 1990) είναι Πολωνός επαγγελματίας πετοσφαιριστής. Έχει ύψος 200εκ και αγωνίζεται στη θέση του διαγώνιου αλλά και του ακραίου.

Καριέρα 
Αν και γεννημένος στην Πολωνία, ο Λούκας Ζάρεκ βρέθηκε από πολύ μικρή ηλικία στην Ελλάδα και στα 17 του εισήχθη στις ακαδημίες του Παναθηναϊκού, στις οποίες παρέμεινε για ένα χρόνο καθώς το 2008 μεταπήδησε στον ΆΡΗ Θεσσαλονίκης.

Το 2009 μετεγγράφη στον ΑΟΝΣ Μίλωνα, ενώ το 2010 μεταπήδησε στον Ολυμπιακό Πειραιώς, με τον οποίο μάλιστα κατέκτησε το εγχώριο νταμπλ του 2011. Μετά το τέλος της αγωνιστικής περιόδου 2010-11, ο Ζάρεκ πήρε μεταγραφή στον Παμβοχαϊκό, στον οποίο ωστόσο παρέμεινε για μόλις ενα χρόνο.

Το 2012 αποφάσισε να επιστρέψει στην Πολωνία και να συνεχίσει την καριέρα του στην τοπική Όλστιν. Επόμενος σταθμός στην καριέρα του αποτέλεσε η γερμανική Μπουλ, ωστόσο το 2014 επέστρεψε για ακόμα μια φορά στην Πολωνία καθώς μετεγγράφη στη Βάρτα Ζαβιέρτσιε.

Στην πολωνική ομάδα παραμένει μέχρι και σήμερα.

Τίτλοι 
 1 Πρωτάθλημα Ελλάδας: 2011
 1 Κύπελλο Ελλάδας: 2011

Πηγές 
 Στον Ολυμπιακό ο Ζάρεκ
 Στην Όλστιν ο Ζάρεκ
 Παίκτης της Μπουλ ο Ζάρεκ

Πολωνοί πετοσφαιριστές
Πετοσφαιριστές ΟΣΦΠ
Πετοσφαιριστές Άρη
Πετοσφαιριστές ΠΑΟ
Ντιρσέου Παουλίνο

Ο Παουλίνο Ντιρσέου (γεννημένος στις 12 Σεπτεμβρίου 1975) είναι Βραζιλιάνος παλαίμαχος διεθνής πετοσφαιριστής. Έχει ύψος 200εκ και αγωνίζεται στη θέση του διαγώνιου.

Καριέρα 
Ο Παουλίνο Ντιρσέου αγωνίστηκε τα πρώτα 14 χρόνια της καριέρας του σε ομάδες της Βραζιλίας. Συγκεκριμένα, αγωνίστηκε στις: Μότζι Μίριμ (1990-92), Κλουμπ Ρέμο (1992-95), Φλαμένγκο (1995-96), Παπέλ Σουζάνο (1996-99 και 2001-02), Ολίμπικους (1999-00), Εσπόρτε Μπανέσπα (2001), Ουνισούλ Καταρίνα (2002-03) και Ουίζαρντ Σουζάνο (2004).

Το 2004 αποφάσισε να συνεχίσει την καριέρα του στην Ευρώπη και συγκεκριμένα στην Ελλάδα και τον Ολυμπιακό Πειραιώς. Με την ομάδα του Πειραιά κατέκτησε ένα CEV Cup το 2005. 

Στο 2005 ταξίδεψε στο Πουέρτο Ρίκο για λογαριασμό των Κριόγιος ντε Κάγκουας, ενώ μέσα στο ίδιο έτος επέστρεψε στην πατρίδα του για λογαριασμό της Σίμεντ Σάντα Καταρίνα. Το 2006 έκανε ένα ολιγόμηνο πέρασμα από το Πουέρτο Ρίκο για δεύτερη φορά στην καριέρα του αγωνιζόμενος με τους Πλεϊέρος Σαν Χουάν, ενώ στη συνέχεια επέστρεψε στην Ευρώπη και συγκεκριμένα στη Ρωσία, για λογαριασμό της Λοκομοτίβ Μπελγκόροντ.

Το 2007 επέστρεψε και πάλι στη Βραζιλία στην οποία παρέμεινε μέχρι το 2013 αγωνιζόμενος στις Σιμέντ Καταρίνα και Πινιέιρος Σκάι, κι ενώ ενδιάμεσα πραγματοποίησε ένα σύντομο πέρασμά του από την Ελβετική Άρμισβιλ.

Το 2013 ταξίδεψε στο Σουλτανάτο του Ομάν για λογαριασμό της τοπικής Σαχάμ, με την οποία μάλιστα κατέκτησε το εγχώριο πρωτάθλημα. Η ομάδα του Ομάν αποτέλεσε και τον τελευταίο σύλλογο της επαγγελματικής του καριέρας.

Διεθνείς συμμετοχές 
Ο Ντιρσέου Παουλίνο ήταν διεθνής με την εθνική ομάδα πετοσφαίρισης της Βραζιλίας από το 1992 και μέχρι το 2001 πραγματοποιώντας δεκάδες συμμετοχές και κατακτώντας μετάλλια (ένα χρυσό, ένα αργυρό και ένα χάλκινο) σε σπουδαίες διεθνείς διοργανώσεις.

Τίτλοι 
 1 Κύπελλο Κυπελλούχων: 2005
 3 Πρωταθλήματα Βραζιλίας: 2006, 2008, 2009
 1 Κύπελλο Ελβετίας: 2012
 1 Πρωτάθλημα Ομάν: 2013

Πηγές 
 Χρυσό μετάλλιο με την Εθνική Βραζιλίας ο Ντιρσέου
 Παίκτης του Ολυμπιακού ο Ντιρσέου

Βραζιλιάνοι πετοσφαιριστές
Πετοσφαιριστές ΟΣΦΠ
Πάουλο Πίντο

Ο Πάουλο Αντσιέτα Βελόζο Πίντο (πορτογαλικά: Paulo Anchieta Veloso Pinto), γνωστός πιο απλά και ως Πάουλο Πίντο (γεννημένος στις 13 Νοεμβρίου 1976) είναι Βραζιλιάνος επαγγελματίας πετοσφαιριστής. Έχει ύψος 198εκ και αγωνίζεται στη θέση του διαγώνιου.

Καριέρα 
Ο Πάουλο Πίντο αγωνίστηκε τα πρώτα 12 χρόνια της επαγγελματικής του καριέρας σε ομάδες της χώρας του. Συγκεκριμένα αγωνίστηκε στις: Μίνας (1994-98), Τρες Κορασόες (1998-99), Τελεμίγκ Σελουλάρ (1999 και 2004-06), Μπανέσπα (1999-00), Λούπο Ναούτικο (2000-02), Σουζάνο (2002) και Ούνιον Πακ (2002-04).

Το 2006 αποφάσισε να αφήσει για πρώτη φορά στην καριέρα του τη Βραζιλία και να αναζητήσει την τύχη του στην Ευρώπη. Αρχικά βρέθηκε στην Ισπανία για λογαριασμό της Αλμερία, στην οποί παρέμεινε για ένα χρόνο κατακτώντας μάλιστα το Σούπερ Καπ Ισπανίας του 2006.

Την τριετία 2007-10 αγωνίστηκε διαδοχικά στην ιταλική Στιλκάσα Ταβιάνο, στη ρωσική Διναμό Καλίνινγκραντ και στην πολωνική Όλστιν.

Το 2010 επέστρεψε στην Ιταλία καθώς μετεγγράφη στην Γιούρογκρουπ Τζέλα, στην οποία παρέμεινε για περίπου ένα χρόνο. Το 2011 μεταπήδησε στην Ελλάδα για λογαριασμό του Ολυμπιακού Πειραιώς, στον οποίο όμως παρέμεινε για λιγους μόνο μήνες. Στη συνέχεια επέστρεψε στην πατρίδα του και υπέγραψε συμβόλαιο συνεργασίας με την Μόντες Κλάρος.

Το 2013 επέστρεψε στην Ευρώπη με προορισμό τη Ρουμανία, καθώς συμφώνησε με την τοπική Ρέματ Ζαλάου. Στη ρουμανική ομάδα παραμένει μέχρι σήμερα.

Διεθνείς συμμετοχές 
Ο Πάουλο Πίντο ήταν διεθνής με την εθνική ομάδα πετοσφαίρισης της Βραζιλίας από το 1998 έχοντας πραγματοποιήσει στην καριέρα του δεκάδες επίσημες συμμετοχές.

Τίτλοι 
 1 Πρωτάθλημα Εθνών Νοτίου Αμερικής: 1999
 1 Σούπερ Καπ Ισπανίας: 2006

Πηγές 
 Παίρνει Πάουλο Πίντο ο Ολυμπιακός
 Τέλος από τον Ολυμπιακό ο Πάουλο Πίντο

Πετοσφαιριστές ΟΣΦΠ
Βραζιλιάνοι πετοσφαιριστές
Τζέισον Γιαμπλόνσκι

Ο Τζέισον Γιαμπλόνσκι (Jayson Jablonsky, γεννημένος στις 23 Ιουλίου 1985) είναι Αμερικανός διεθνής πετοσφαιριστής. Έχει ύψος 198εκ και αγωνίζεται στη θέση του ακραίου.

Καριέρα 
Ο Τζέισον Γιαμπλόνσκι πρωτοέπαιξε βόλει με την Κολλεγιακή ομάδα του Πανεπιστημίου Ιρβάϊν της Καλιφόρνια, στο οποίο εισήχθη το 2003. Μετά την αποφοίτησή του, αποφάσισε να συνεχίσει την καριέρα του στο Πουέρτο Ρίκο και τους Πλεϊέρος Σαν Χουάν.

Το 2008 αποφάσισε να συνεχίσει την καριέρα του στην Ευρώπη και συγκεκριμένα στην Ελλάδα και την ΑΕΚ. Ωστόσο, στην ΑΕΚ δεν έκατσε παρά μόνο λίγους μήνες, ενώ στην συνέχεια μεταπήδησε στην Ιταλία για λογαριασμό της Μπολόνια.

Το 2009 επέστρεψε στο Πουέρτο Ρίκο και μετεγγράφη στους Λεόνες Ντε Πονς, ωστόσο λίγο καιρό αργότερα επέστρεψε ξανά στην Ελλάδα αυτήν τη φορά για λογαριασμό του Ολυμπιακού. Με τον Ολυμπιακό κατέκτησε το εγχώριο νταμπλ του 2011.

Την περίοδο 2011-12 αγωνίστηκε στο γαλλικό πρωτάθλημα με την Τουρκουά, ενώ τον Σεπτέμβριο του 2012 μετεγγράφη στην Σλοβενική ACH Βόλεϊ. Τον Ιανουάριο του 2013 αποφάσισε να συνεχίσει την καριέρα του στην Σαουδική Αραβία και συγκεκριμένα στην Αλ Αχλί, ωστόσο πέντε μόλις μήνες μετά την μετακίνησή του αυτή, ο Γιαμπλόνσκι επέστρεψε στη Γαλλία παίρνοντας μεταγραφή στην Τουρ.

Την περίοδο 2014-2015 αγωνίστηκε στο κινεζικό πρωτάθλημα με την Φουτζίαν, ενώ τον Ιανουάριο μετεγγράφη στον Π.Α.Ο.Κ. με τον οποίο κατέκτησε το πρωτάθλημα του 2016. Από το 2016 αγωνίζεται με τους Ίντιος ντε Μαγιαγκέζ του Πουέρτο Ρίκο

Διεθνείς συμμετοχές 
Ένα αργυρό μετάλλιο στο πρωτάθλημα εθνών Βορείου Αμερικής το 2011 και ένα χρυσό στο Παγκόσμιο Κύπελλο Εθνών το 2015.

Τίτλοι 
 1  Παγκοσμίου Κύπελλου:
2015
 2 Πρωταθλήματα Ελλάδας:
2011, 2016
 1 Κύπελλο Ελλάδας:
2011
 1 Πρωτάθλημα Σλοβενίας
2013
 1 Κύπελλο Σλοβενίας
2013
 1 Πρωτάθλημα Γαλλίας:
2014
 1 Κύπελλο Γαλλίας
2014

Πηγές 
 Ανακοίνωσε Γιαμπλόνσκι ο Ολυμπιακός
 Τέλος ο Γιαμπλόνσκι από τον Ολυμπιακό
 Jayson Jablonsky

Αμερικανοί πετοσφαιριστές
Πετοσφαιριστές ΟΣΦΠ
Πετοσφαιριστές ΑΕΚ
Πετοσφαιριστές ΠΑΟΚ
Φελίπε Φοντέλες

Ο Φελίπε Λουίζ Φοντέλες (γεννημένος στις 19 Ιουνίου 1984) είναι Βραζιλιάνος διεθνής πετοσφαιριστής. Έχει ύψος 198εκ και αγωνίζεται στη θέση του ακραίου.

Καριέρα 
Ο Φελιπε Φοντέλες υπέγραψε το πρώτο του επαγγελματικό συμβόλαιο στην Εσπόρτε Μπανέσπα, ομάδα της Βραζιλίας. Το 2003 αποφάσισε να αφήσει την πατρίδα του και να αναζητήσει τον επόμενο σταθμό της καριέρας του στην Ευρώπη.

Τελικώς, βρέθηκε στην Ιταλία και υπέγραψε συμβόλαιο με την Κερακόλ Μοντένα, στην οποία παρέμεινε για τέσσερα χρόνια. Το 2007 πήγε στην Ιαπωνία για λογαριασμό των Πανασόνικ Πάνθερς, στους οποίους παρέμεινε για περίπου δύο χρόνια.

Το 2009 επέστρεψε για ένα μικρό διάστημα στην Βραζιλία αγωνιζόμενος με την Μίνας Τενίς, ωστόσο στη συνέχεια επέστρεψε στην Ευρώπη και συγκεκριμένα στην Ελλάδα για λογαριασμό του Ολυμπιακού Πειραιώς. Στην ομάδα του Πειραιά παρέμεινε μέχρι τον Φεβρουάριο του 2010.

Στη συνέχεια επέστρεψε στη Βραζιλία και αγωνίστηκε αρχικά στη Μίνας Τενίς (2010-11) για δεύτερη φορά στην καριέρα του κι έπειτα στην Ασοσιάο Ντεσπορτίβα (2011-12). Το 2012 ταξίδεψε μέχρι την Πολωνία για λογαριασμό της ΖΑΚΣΑ Κοζλέ, στην οποία παρέμεινε για ένα χρόνο.

Την περίοδο 2013-14 αγωνίστηκε με τα χρώματα της τουρκικής Φενέρμπαχτσε, ενώ από το 2014 και μέχρι σήμερα αγωνίζεται στην πατρίδα του και συγκεκριμένα στην Φούνβικ Ταουμπάτε.

Διεθνείς συμμετοχές 
Ο Φελίπε Φοντέλες είναι διεθνής με την εθνική ομάδα πετοσφαίρισης της Βραζιλίας από το 2005 έχοντας πραγματοποιήσει περισσότερες από 60 συμμετοχές. Έχει καταφέρει να κατακτήσει επίσης σε διεθνείς διοργανώσεις τέσσερα χρυσά μετάλλια, τέσσερα αργυρά και ένα χάλκινο.

Τίτλοι 
 2 Challenge Cup: 2004, 2014
 1 Πρωτάθλημα Ιαπωνίας: 2008
 1 Σούπερ Καπ Πολωνίας: 2013
 1 Κύπελλο Πολωνίας: 2013

Πηγές 
 Το προφίλ του Φοντέλες
 Παρελθόν από τον Ολυμπιακό ο Φοντέλες

Βραζιλιάνοι πετοσφαιριστές
Βραζιλιάνοι Ολυμπιονίκες
Ολυμπιονίκες της πετοσφαίρισης
Πετοσφαιριστές ΟΣΦΠ
Χόρχε Ελγκέτα

Ο Χόρχε Ελγκέτα (ισπανικά: Jorge Elgueta, γεννημένος στις 21 Νοεμβρίου 1969) είναι Αργεντίνος παλαίμαχος διεθνής πετοσφαιριστής. Έχει ύψος 196εκ και αγωνιζόταν στη θέση του ακραίου.

Καριέρα 
Ο Χόρχε Ελγκέτα έκανε τα πρώτα του βήματα στο χώρο της πετοσφαίρισης στις ακαδημίες της Ουνιόν Βενισάλ Τρινιδάδ, τοπική ομάδα της χώρας του, της Αργεντινής.

Κατά τη διάρκεια της καριέρας του έχει βρεθεί σε πολλές χώρες αγωνιζόμενος με αρκετές ομάδες. Συγκεκριμένα έχει αγωνιστεί στην Αργεντινή (Ουνιόν Τρινιδάδ, Τσακαρίτα Ασούλ και Ουνιόν Φορμόσα), στη Γερμανία (Τους Κρίφστελ), στη Βραζιλία (Φρανγκοσούλ), στην Ισπανία (Ουνικάχα Αλμερία και Αμάρ Πάλμα), στην Ιταλία (Ντέλα Καριφάνο), στην Ελλάδα (Ορεστιάδα, Νίκαια, EA Πατρών και Ολυμπιακό) και Πουέρτο Ρίκο (Καρολίνα Τζάϊαντς).

Μετά το τέλος της επαγγελματικής του καριέρας ως πετοσφαιριστής, ο Χόρχε Ελγκετα αποφάσισε να συνεχίσει να ασχολείται με το άθλημα αλλά από ένα άλλο πόστο και συγκεκριμένα αυτό του προπονητή.

Προπονητική καριέρα 
Ο Χόρχε Ελγκένα ανέλαβε προπονητής της Όμπρας Σαν Χουάν, ωστόσο το 2014 επέστρεψε στην Ελλάδα προκειμένου να αναλάβει προπονητής στην ομάδα της ΑΕΚ.

Από την ΑΕΚ αποτέλεσε παρελθόν λίγους μήνες αργότερα, λόγω των οικονομικών δυσκολιών που αντιμετώπιζε ο σύλλογος. Στις 27 Μαρτίου 2017 ανέλαβε την τεχνική ηγεσία του Π.Α.Ο.Κ. (πετοσφαίριση ανδρών).

Διεθνείς συμμετοχές 
Ο Χόρχε Ελγκέτα ήταν διεθνής με την εθνική ομάδα πετοσφαίρισης της Αργεντινής από το 1994 μέχρι το 2007 έχοντας πραγματοποιήσει δεκάδες συμμετοχές.

Πηγές 
 Το προφίλ του Ελγκέτα
 Παρελθόν από την ΑΕΚ ο Ελγκέτα λόγω οικονομικών δυσκολιών

Πετοσφαιριστές ΟΣΦΠ
Πετοσφαιριστές Ε.Α. Πατρών‎
Αργεντινοί πετοσφαιριστές
Αργεντινοί προπονητές ποδοσφαίρου
Προπονητές πετοσφαίρισης ελληνικών συλλόγων
Χουάν Φιγκερόα

Ο Χουάν Φιγκερόα (γεννημένος στις 6 Μαρτίου 1986) είναι Πουερτορικανός εν ενεργεία διεθνής πετοσφαιριστής. Έχει ύψος 189εκ και αγωνίζεται στη θέση του ακραίου.

Καριέρα 
Ο Χουάν Φιγκερόα πρωτοέπαιξε βόλει με την ομάδα της Στρατιωτικής Ακαδημίας του Μπάγιαμον, στο Πουέρτο Ρίκο. Όταν αποφοίτησε από την ακαδημία, εισήχθη στο Πανεπιστήμιο της Καλιφόρνια, όπου με την κολλεγιακή ομάδα, τους Τρόγιανς, συμμετείχε στο κολλεγιακό πρωτάθλημα των ΗΠΑ.

Οι ατομικές του διακρίσεις τον οδήγησαν μέχρι και τη εθνική ομάδα της χώρας του σε επίπεδο ανδρών (ήταν ήδη διεθνής σε επίπεδο νέων από το 2004). Το 2008 μετεγγράφη στους Πλατανέρος, τοπική ομάδα του Πουέρτο Ρίκο, στην οποία παρέμεινε για ένα χρόνο.

Το 2009 αποφάσισε να αφήσει την πατρίδα του και να αναζητήσει τον επόμενο σταθμό της καριέρας του στην Ευρώπη. Τελικώς, κατέληξε στη Γερμανία και την BΚ Φράνκεν, με τη φανέλα της οποίας αγωνίστηκε την περίοδο 2009-10. Στη συνέχεια επέστρεψε στο Πουέρτο Ρίκο για λογαριασμό της τοπικής Κοροζάλ, ωστόσο τον Ιανουάριο του 2012 βρέθηκε και πάλι στην Ευρώπη προκειμένου να μεταγραφεί στον Ολυμπιακό Πειραιώς. Στην ομάδα του Πειραιά ωστόσο δεν έμεινε παρά μονάχα για λίγους μήνες.

Το 2012 και μετά το αποτυχημένο πέρασμά του από την Ελλάδα, ο Φιγκερόα επέστρεψε στην πατρίδα του και μετεγγράφη στην Καπιτάνες ντε Αρετσίμπο, με την οποία μάλιστα κατέκτησε το εγχώριο πρωτάθλημα του 2014.

Επόμενο σταθμό στην καριέρα του Φιγκερόα αποτέλεσε η Γκουαϊνάμπο, στην οποία παραμένει μέχρι σήμερα.

Διεθνείς συμμετοχές 
Ο Χουάν Φιγκερόα είναι διεθνής με την εθνική ομάδα πετοσφαίρισης του Πουέρτο Ρίκο από το 2004 σε επίπεδο νέων και από το 2006 σε επίπεδο ανδρών έχοντας πραγματοποιήσει δεκάδες συμμετοχές.

Τίτλοι 
 1 Πρωτάθλημα Πουέρτο Ρίκο: 2014

Πηγές 
 Τα στατιστικά του Φιγκερόα στους Τρόγιανς
 Στη γερμανική Φράνκεν ο Φιγκερόα
 Στον Ολυμπιακό ο Φιγκερόα
 Πρωταθλητής στο Πουέρτο Ρίκο ο Φιγκερόα
 Το προφίλ του Φιγκερόα στην Γκουαϊνάμπο

Πορτορικανοί πετοσφαιριστές
Πετοσφαιριστές ΟΣΦΠ
Ένωση Ποδοσφαιρικών Σωματείων Ηπείρου

Η Ένωση Ποδοσφαιρικών Σωματείων Ηπείρου (Ε.Π.Σ.ΗΠ.) είναι αρμόδια για το ποδόσφαιρο στο νομό Ιωαννίνων. Εδρεύει στην πόλη των Ιωαννίνων και είναι μέλος της Ελληνικής Ποδοσφαιρικής Ομοσπονδίας (Ε.Π.Ο.). Είναι υπεύθυνη για τη διεξαγωγή του τοπικού πρωταθλήματος, του κυπέλλου και του σούπερ καπ όπως και των πρωταθλημάτων νέων,παίδων,προπαίδων,τζούνιορς,προτζούνιορς και μπαμπίνι. Συντονίζει επίσης τις δραστηριότητες των μικτών ομάδων νέων και παίδων, οι οποίες εκπροσωπούν το νομό σε εθνικό επίπεδο.

Ιστορία 
Η Ένωση Ποδοσφαιρικών Σωματείων Ηπείρου ιδρύθηκε το 1952 και στα όρια της δικαιοδοσίας της περιλαμβάνονταν το γεωγραφικό διαμέρισμα της Ηπείρου και η νήσος Λευκάδα. Επίσης έχουν συμμετάσχει ή συμμετέχουν ομάδες από τον νομό Αιτωλοακαρνανίας (περιοχή Βόνιτσας) και από τον νομό Γρεβενών.Το 1977, έπειτα από απόφαση της Ε.Π.Ο. δημιουργήθηκε το πρωτάθλημα της Α εθνικής ερασιτεχνικής. Η Ε.Π.Σ. Ηπείρου ήταν υπεύθυνη για τη διοργάνωση του τοπικού πρωταθλήματος, το οποίο χωριζόταν σε δύο ομίλους. Τα σωματεία του νομού Ιωαννίνων μετείχαν στο Βόρειο Όμιλο, ενώ τα αντίστοιχα σωματεία από τους νομούς Πρέβεζας, Λευκάδας και Άρτας, μετείχαν στο Νότιο Όμιλο.Υπήρξαν προσπάθειες να ανέβουν περισσότερα σωματεία στην παραπάνω κατηγορία,κάτι που δεν έγινε. Αποτέλεσμα αυτού, το 1981, τα σωματεία των νομών Άρτας, Πρέβεζας και Λευκάδας, αποσχίστηκαν από την Ε.Π.Σ. Ηπείρου, ιδρύοντας τις αντίστοιχες Ε.Π.Σ. Άρτας και Ε.Π.Σ. Πρέβεζας-Λευκάδας.

Πρωτάθλημα 

Η δομή του πρωταθλήματος της Ε.Π.Σ. Ηπείρου είναι η εξής:

 Α΄ Κατηγορία (2 Όμιλοι)
 Β΄ Κατηγορία (2 Όμιλοι)
 Γ΄ Κατηγορία

Πρωταθλήτριες 

Πηγή: Ε.Π.Σ.ΗΠ.

Κύπελλο 

Στο θεσμό του κυπέλλου συμμετέχουν τα σωματεία της Ε.Π.Σ. Ηπείρου.

Τελικοί Κυπέλλου 

*1986-87:έπαιξε στον Τελικό Ελλάδας στο Καραϊσκάκη με τον ΑΙΑΝΤΑ ΓΑΣΤΟΥΝΗΣ έχασε με 2-0

Ο ΠΑΣ Αβέρωφ στις σεζόν 2001-02 και 2003-04 είναι ο πρώην Αετός Πετσαλίου που άλλαξε όνομα.

Σύνολο τίτλων και φιναλίστ στους τελικούς 

Το 1974 σαν Φοίνικας Λευκάδας (Τηλυκράτης Λευκάδας)

Το 2002 και 2004 σαν ΠΑΣ Αβέρωφ (Αετός Πετσαλίου)

Σούπερ Καπ 

Στο θεσμό του σούπερ καπ συμμετέχουν η εκάστοτε πρωταθλήτρια και κυπελλούχος της Ε.Π.Σ. Ηπείρου.

Σύνολο τίτλων και φιναλίστ

Το δυναμικό της ΕΠΣ

Διατελέσαντες πρόεδροι

Συμμετοχές ομάδων Ε.Π.Σ.Ηπ. στα εθνικά πρωταθλήματα 
Οι συμμετοχές των ομάδων της ΕΠΣ Ηπείρου στις 4 εθνικές κατηγορίες,ασχέτως των ονομασιών που είχαν κατά καιρούς.

*Αφορούν το διάστημα μέχρι το 1980-81 που συμμετείχαν στην ΕΠΣΗΠ.Την σεζόν 1981-82 είχαν συμμετοχή η Αναγέννηση Άρτας,ο ΠΑΣ Πρέβεζα,ο Αμβρακικός Βόνιτσας και η Προοδευτική Γραμενίτσας που ανέβηκε από το πρωτάθλημα της ΕΠΣ Ηπείρου.Αυτές οι συμμετοχές δεν λαμβάνονται υπόψιν στον παραπάνω πίνακα.

Δεν προσμετράται κάποια συμμετοχή του ΑΟ Κέρκυρα παρότι ανέβηκε στην Β εθνική μέσω της ΕΠΣΗΠ.

Ο ΠΑΣ Αβέρωφ 2001 είναι ο πρώην Αετός Πετσαλίου

Παραπομπές

Εξωτερικοί σύνδεσμοι
Ηλίας Μπαζίνας

Ο Ηλίας Μπαζίνας του Διονυσίου (1 Απριλίου 1940 – 22 Αυγούστου 2013) ήταν Έλληνας δημοσιογράφος - αθλητικογράφος, από τους κορυφαίους της μεταπολιτευτικής Ελλάδας.

Βιογραφικό
Γεννήθηκε στους Αμπελόκηπους της Αθήνας την Πρωταπριλιά του 1940. Η καταγωγή του ήταν από το Οίτυλο της Μάνης. Εισήχθη πρώτος πανελλαδικά στη Νομική Σχολή Αθηνών, από την οποία πήρε το πτυχίο του με βαθμό «Άριστα», αλλά ουδέποτε άσκησε τη δικηγορία.

Υπήρξε αθλητής της πυγμαχίας (στον Ολυμπιακό) και της άρσης βαρών, ενώ ασχολήθηκε και με τη σκοποβολή (ήταν μανιώδης συλλέκτης όπλων). Στα ενδιαφέροντά του συγκαταλέγονταν επίσης η Ιστορία, η φιλοσοφία, η ποίηση, ο κινηματογράφος, τα κόμικς, η μουσική και η πολιτική.

Έγινε γνωστός από την καθημερινή στήλη του «Χωρίς παρωπίδες» στην αθλητική εφημερίδα «Ο Φίλαθλος», όπου υπέγραφε με το ψευδώνυμο «Ηλίας Γ.», ενώ η αρθρογραφία του εκτεινόταν σε διάφορους τομείς της ανθρώπινης δραστηριότητας, ξεπερνώντας κατά πολύ τα αθλητικά γεγονότα.

Πέθανε από καρκίνο στις 22 Αυγούστου 2013, σε ηλικία 73 ετών. Στην κηδεία του έστειλαν στεφάνια ο τότε πρωθυπουργός της Ελλάδας Αντώνης Σαμαράς, ο Ολυμπιακός, η ΠΕΦΟ, η Ομοσπονδία Άρσης Βαρών κ.ά.

Παραπομπές

Έλληνες δημοσιογράφοι
Έλληνες αθλητικογράφοι
Κωνσταντίνος Φωκάς

Ο Κωνσταντίνος Φωκάς (πέθανε 953/954) ήταν βυζαντινός αριστοκράτης και στρατηγός.

Ήταν ο νεότερος γιος του Βάρδα Φωκά, και αδελφός του στρατηγού και μετέπειτα αυτοκράτορα Νικηφόρου και του στρατηγού Λέοντα Φωκά. Όταν ο πατέρας του διορίστηκε ως δομέστικος των σχολών το 945, ο Κωνσταντίνος διορίστηκε στρατηγός (στρατιωτικός διοικητής) του θέματος της Σελευκείας, στα νοτιοανατολικά σύνορα της αυτοκρατορίας με τον μουσουλμανικό κόσμο.

Συμμετείχε στις εκστρατείες του πατέρα του εναντίον των μουσουλμάνων, και συνελήφθη από τον Χαμδανίδη εμίρη του Χαλεπίου, Σαΐφ αλ Ντάουλα, στην μάχη της Μαράς το 953. Ο Κωνσταντίνος πήρε μέρος στη μετέπειτα θριαμβευτικής εισόδου του Σαΐφ αλ-Ντάουλα στο Χαλέπι, αλλά σύντομα αρρώστησε και πέθανε (πιθανώς στις αρχές του 954). Μερικές βυζαντινές πηγές αναφέρουν ότι δηλητηριάστηκε από τον Σαΐφ αλ Ντάουλα μετά την άρνησή του να ασπαστεί το Ισλάμ, ενώ αραβικές πηγές υποστηρίζουν ότι δηλητηριάστηκε από τους βυζαντινούς όταν ο Σαΐφ αλ Ντάουλα αρνήθηκε τα λύτρα που προσφέρονται από τον Βάρδα Φωκά. Όποια και αν είναι η αλήθεια, για τον θάνατο του Κωνσταντίνου φαίνεται να έχει κατηγορηθεί ο Σαΐφ αλ Ντάουλα από τους Βυζαντινούς, και σε αντίποινα πολλοί άραβες αιχμάλωτοι, συμπεριλαμβανομένων και ορισμένων από τους συγγενείς του εμίρη των Χαμδανιδών, εκτελέστηκαν ως αποτέλεσμα του θανάτου του. Μερικές βυζαντινές και αραβικές πηγές ισχυρίζονται ότι αυτό είχε ως αποτέλεσμα την αποτυχία της ειρηνευτικής πρεσβείας που στάλθηκε από τους Βυζαντινούς τον Ιούνιο του 954 υπό τον Παύλο Μονομάχο, αλλά οι σύγχρονοι μελετητές αν αμφισβητούν αυτή την εκδοχή

Παραπομπές

Πηγές 
 
 
 

Βυζαντινοί στρατηγοί
Κωνσταντινος
Βυζαντινοί διοικητές Θεμάτων
Βυζαντινοί του 10ου αιώνα
Γιουρί Τζορκαέφ

Ο Γιουρί Ραφί Τζορκαέφ (γαλλικά: Youri Raffi Djorkaeff, 9 Μαρτίου 1968) είναι πρώην διεθνής Γάλλος ποδοσφαιριστής που αγωνιζόταν τόσο στο κέντρο όσο και στην επίθεση. Με την Εθνική Γαλλίας πανηγύρισε την κατάκτηση του Παγκοσμίου Κυπέλλου το 1998 και του Ευρωπαϊκού Πρωταθλήματος το 2000. Ενώ σε συλλογικό επίπεδο έχει πανηγυρίσει ένα UEFA με την Ίντερ και ένα Κύπελλο Κυπελλούχων με την Παρί Σεν Ζερμέν.

Πρόσφατα, επίσης, ξεκίνησε τη διεύθυνση του Youri Djorkaeff Foundation.

Παραπομπές

Εξωτερικοί σύνδεσμοι
 
 

Γάλλοι ποδοσφαιριστές
Επιθετικοί ποδοσφαιριστές
Μέσοι ποδοσφαιριστές
Ποδοσφαιριστές Γκρενόμπλ Φουτ 38
Ποδοσφαιριστές ΡΚ Στρασμπούρ
Ποδοσφαιριστές ΑΣ Μονακό
Ποδοσφαιριστές Παρί Σεν Ζερμέν
Ποδοσφαιριστές Ίντερ
Ποδοσφαιριστές 1. ΦΚ Καϊζερσλάουτερν
Ποδοσφαιριστές Μπόλτον Γουόντερερς
Ποδοσφαιριστές Μπλάκμπερν Ρόβερς
Ποδοσφαιριστές Νιου Γιορκ Ρεντ Μπουλς
Ποδοσφαιριστές Εθνικής Γαλλίας Β
Ποδοσφαιριστές Εθνικής Γαλλίας
Ποδοσφαιριστές Ευρωπαϊκού Πρωταθλήματος 1996
Ποδοσφαιριστές Παγκοσμίου Κυπέλλου 1998
Ποδοσφαιριστές Ευρωπαϊκού Πρωταθλήματος 2000
Ποδοσφαιριστές Παγκοσμίου Κυπέλλου 2002
Ποδοσφαιριστές Πρέμιερ Λιγκ
Ποδοσφαιριστές Σέριε Α
Ποδοσφαιριστές Μπούντεσλιγκα
Ποδοσφαιριστές Μέιτζορ Λιγκ Σόκερ
Ιππότες της Λεγεώνας της Τιμής
Παίκτες νικητές Παγκοσμίου Κυπέλλου ποδοσφαίρου FIFA
Παίκτες νικητές Ευρωπαϊκού Πρωταθλήματος Ποδοσφαίρου
Παίκτες νικητές Κυπέλλου Συνομοσπονδιών FIFA
Γκορμέ σαμπζί

Το γκορμέ σαμπζί (Ghormeh sabzi), επίσης αναγραφόμενο και ως κορμέ σαμπζί (Qormeh sabzi) (Περσικά: قورمهسبزی) (αζερικά: Səbzi qovurma) είναι Iρανικό χορές (βραστό κατσαρόλας) από χορταρικά. Είναι ένα πολύ δημοφιλές πιάτο στο Ιράν και το γειτονικό Αζερμπαϊτζάν και συχνά λέγεται ότι είναι το εθνικό φαγητό του Ιράν. Η ιστορία του Ghormeh sabzi, χρονολογείται τουλάχιστον εδώ και 500 έως 2.000 χρόνια.

Το Γκορμέ (Ghormeh) (που προέρχεται από το Αζερο-τουρκικό Qavurma (Καβουρμά)), που σημαίνει βρασμένο και το σαμπζί (sabzi) που είναι η Περσική λέξη για τα αρωματικά φυτά (βότανα).

Τα κύρια συστατικά είναι ένα μείγμα από σωταρισμένα βότανα, που αποτελείται κυρίως από μαϊντανό, πράσα ή πράσινα (φρέσκα) κρεμμυδάκια, κόλιαντρο, καρυκευμένα με το βασικό καρύκευμα, φύλλα από το «σανμπαλιέ» (αποξηραμένο τριγωνίσκο). Το μείγμα των βοτάνων έχει πολλές παραλλαγές· οποιαδήποτε πικρά σκούρο-πράσινα μπορούν να χρησιμοποιηθούν (λαχανίδες, χόρτα μουστάρδας, πράσινα γογγύλια κλπ., όλα κάνουν, αν και κανένα δεν είναι τμήμα της αρχικής συνταγής).

Αυτό το μείγμα μαγειρεύεται με κόκκινα φασόλια ή μαυρομάτικα φασόλια, κίτρινα ή κόκκινα κρεμμύδια, μαύρο μοσχολέμονο (τρυπημένα Περσικά αποξηραμένα λάιμ) και κιτρινόριζα, αρωματισμένο με αρνί ή βοδινό. Το πιάτο εν συνεχεία προσφέρετε με πιλάφι (Περσικό ρύζι) ή πάνω σε ταντίγκ (tahdig)..

Σημειώσεις

Παραπομπές

Εξωτερικοί σύνδεσμοι (στα Αγγλικά)
 Ghormeh Sabzi recipe and picture
 Ghorme Sabzi (Ghormeh Sabzi ) Recipe 
 Ghorme Sabzi recipe
 Iranian Stews (Khoresh)
 Extremely Easy to Follow Qormeh Sabzi Recipe
 Persian Cooking Finds a Home in Los Angeles 

Γκορμε σα
Γκορμε σα
γκορμε σα
Θέμα Φιλιππούπολης

Το Θέμα Φιλιππούπολης, ήταν διοικητική διαίρεση, Θέμα, της Βυζαντινής Αυτοκρατορίας στην σημερινή Βουλγαρία με πρωτεύουσα την Φιλιππούπολη. Το Θέμα δημιουργήθηκε αρχικά μετά τις κατακτήσεις του Ιωάννη Τσιμισκή στην Βουλγαρία, υπήρξε κατά διαστήματα τον 10ο και 11ο αιώνα όταν και τα εδάφη του κατακτήθηκαν από τους της Βούλγαρους .

Το θέμα Φιλιππούπολης αναφέρεται και το 1198 σε χρυσόβουλο του Αλέξιου Β΄ Κομνηνού σαν Θέμα Φιλιππούπολης, Μόρας, Βερόης και Αχριδώς. Αρχικά όπως προείπαμε ιδρύθηκε γύρω στο 971 από τον Ιωάννη Τσιμισκή όταν κι έδιωξε τους Ρως από την περιοχή, έπειτα επασυστάθηκε από τον Βασίλειο Β΄ τον 11ο αιώνα αποσπώντας την περιοχή από τους Βούλγαρους.

Γνωστοί διοικητές ήταν οι :
 Κωνσταντίνος ο Πέτρος, 10ος αιώνας
 Λέων Μελισσηνός, τέλη 10ου αιώνα
 Θεοδωροκάνος, ? - 1001
 Νικηφόρος Ξιφίας, 1001 - 1014
 Γεώργιος Μεσοποταμίτης, 1094-1096

Παραπομπές

Πηγές 
 Κυριαζόπουλος, Χρίστος (1997, Αριστοτέλειο Πανεπιστήμιο Θεσσαλονίκης (ΑΠΘ)), Η Θράκη κατά τους 10ο - 12ο αιώνες: συμβολή στη μελέτη της πολιτικής, διοικητικής και εκκλησιαστικής της εξέλιξη
 Νικόλαος Σ.  Ακριτίδης, Η εκκλησιαστική γεωγραφία του Οικουμενικού Πατριαρχείου από τον 9ο αιώνα έως το 1453
 Τζανής, Ιωάννης, (1994, Αριστοτέλειο Πανεπιστήμιο Θεσσαλονίκης (ΑΠΘ)), Το Πρόβλημα της ύπαρξης Βυζαντινού θέματος Σερβίας κατά τον 11ο μ.χ. αιώνα, Συμβολή στη μελέτη της διοικητικής οργάνωσης της βόρειας Βαλκανικής
 Γεωργαντέλη Ευρυδίκη (1998, Αριστοτέλειο Πανεπιστήμιο Θεσσαλονίκης (ΑΠΘ)), Η νομισματική κυκλοφορία στο χώρο της Δυτικής Θράκης: 490 - 1204
 Πολιτική Γεωγραφία του μεσαιωνικού βουλγαρικού κράτους. Μέρος Ι Από 681 - 1.018, Peter Koledarov

Βυζαντινά θέματα
Μεσαιωνική Βουλγαρία
Φράγκος

Η ονομασία Φράγκος υποδηλώνει το μέλος της γερμανικής φυλής των Φράγκων, γενικότερα τον Δυτικοευρωπαίο (σημασία που άρχισε να έχει η λέξη ήδη στο Βυζάντιο) ή τον Ρωμαιοκαθολικό Χριστιανό στο θρήσκευμα (αλλά και γενικότερα τον Δυτικό Χριστιανό, δηλαδή Ρωμαιοκαθολικό ή Διαμαρτυρόμενο.

Ως ελληνικό επώνυμο, το «Φράγκος» μπορεί να αναφέρεται σε κάποιο από τα παρακάτω πρόσωπα:

 Αθανάσιος Φράγκος (1864-1923), στρατιωτικός
 Αναστάσιος Δ. Φράγκος (1902-1977), βουλευτής Αττικοβοιωτίας
 Αναστάσιος Φράγκος (λόγιος) (20ός αι.), Αλεξανδρινός λόγιος
 Βασίλειος Φράγκος (γενν. 1924), δοκιμιογράφος
 Δημήτριος Φράγκος (15ος αι.), λόγιος
 Δημήτριος Α. Φράγκος (γενν. 1935), πολιτικός, βουλευτής και ευρωβουλευτής
 Δήμος Φράγκος (θάν. 1885), πλοίαρχος και αγωνιστής στην Επανάσταση του 1821
 Ιωάννης Φράγκος (στρατιωτικός) (16ος αι.), Κρητικός επαναστάτης
 Ιωάννης Φράγκος (καθηγητής) (γενν. 1901), καθηγητής της τελωνειακής οικονομίας
 Κωνσταντίνος Φράγκος (γενν. 1920), θεολόγος
 Φραγκούλης Φράγκος (γενν. 1951), στρατηγός

Δείτε επίσης
 Φράγκος Τελούντας
 Φράγκου
 Φράγκοι (αποσαφήνιση)
Ραμοβούνι

Το Ραμοβούνι ή Ρωμιοβούνι είναι ένα μικρό βουνό κοντά στο χωριό Βασιλικό στη Μεσσηνία, στο οποίο γεννήθηκε ο Θεόδωρος Κολοκοτρώνης.

Ονομασία 
Το όνομά του όρους αυτού, αντλήθηκε από την παράφραση του ονόματος Ρωμιοβούνι που υποδήλωνε ότι στην περιοχή του βουνού αυτού κατοικούσαν μόνο Έλληνες, σε αντίθεση με άλλες γειτονικές περιοχές, όπου έμεναν και μη Έλληνες.

Ιστορικά στοιχεία 
Τον Μάρτιο 1770 ξεκίνησαν τα "Ορλωφικά", η επανάσταση στην οποία συμμετείχε και η οικογένεια Κολοκοτρώνη. Στο συγκεκριμένο βουνό βρέθηκε η μητέρα του -μαζί με άλλους επαναστάτες- τη μέρα που την έπιασαν οι πόνοι της γέννας, προσπαθώντας να αποφύγει την καταδίωξη από τους Τούρκους. Τότε κάθισε κάτω από ένα δέντρο και γέννησε τον Θεόδωρο Κολοκοτρώνη. Κατόπιν τον έπλυνε στα νερά κοντινής πηγής και -κατά την παράδοση- τον απέθεσε πάνω σε μια μεγάλη πέτρα που σώζεται ακόμα σήμερα.

Ο ίδιος ο Θεόδωρος Κολοκοτρώνης αναφέρει στα απομνημονεύματά του, που υπαγόρευσε στον Γεώργιο Τερτσέτη: «Εγεννήθηκα εις τα 1770, Απριλίου 3, τη Δευτέρα της Λαμπρής. Η αποστασία της Πελοποννήσου έγινε εις τα 1769. Εγεννήθηκα εις ένα βουνό, εις ένα δέντρο αποκάτω, εις την παλαιάν Μεσσηνία, ονομαζόμενον Ραμοβούνιο. Ο πατέρας μου ήταν αρχηγός των αρματολών εις την  Κόρινθον. Κάθεταν εκεί τέσσερους χρόνους. Αναχωρεί από την Κόρινθον διά την Μάνην. Έβγαινεν από την Μάνην και εκυνηγούσε τους Τούρκους.»

Μνημεία 
Στον χώρο της γέννησης του Θεόδωρου Κολοκοτρώνη, έχει ανεγερθεί από τον Σύλλογο Πελοποννησίων Θεσσαλονίκης "Ο Κολοκοτρώνης" ανδριάντας του μεγάλου έλληνα οπλαρχηγού της ελληνικής επανάστασης του 1821, ως ελάχιστος φόρος τιμής στη συμβολή του στον απελευθερωτικό αγώνα του Έθνους. Ο ανδριάντας παρουσιάζει τον Κολοκοτρώνη έφιππο με ένα σπαθί στο χέρι και τοποθετήθηκε στις 16 Αυγούστου 2007. Τα αποκαλυπτήριά του έγιναν από τον τότε Πρόεδρο της Δημοκρατίας Κάρολο Παπούλια στις 20 Νοεμβρίου 2007.
Κοντά στο σημείο γέννησης, σώζεται ο Βυζαντινός ναός του Αγίου Στεφάνου.

Εκδηλώσεις 
Την επέτειο της γέννησης του Θεόδωρου Κολοκοτρώνη, στις 3 Απριλίου 1770, τιμούν στο Ραμοβούνι ο Δήμος Οιχαλίας και η Περιφέρεια Πελοποννήσου. Επίσης από το 2006 διεξάγεται κάθε χρόνο το "Αντάμωμα των απανταχού Πελοποννησίων", μία εκδήλωση που για πρώτη φορά διοργάνωσε ο Σύλλογος Πελοποννησίων Θεσσαλονίκης "Ο Κολοκοτρώνης".

Παραπομπές

Εξωτερικοί σύνδεσμοι - Πηγές 
 Εγκυκλοπαίδεια "ΠΑΠΥΡΟΣ-ΛΑΡΟΥΣ-ΜΠΡΙΤΑΝΙΚΑ", τόμος 34, σελ.335: "Κολοκοτρώνης Θεόδωρος"
 Ραμοβούνι: Εδώ γεννήθηκε ο Γέρος του Μοριά
 Ραμοβούνι Μεσσηνίας, εδώ που γεννήθηκε ο Θεόδωρος Κολοκοτρώνης www.youtube.com (vid)
 Εδώ γεννήθηκε ο Θεόδωρος Κολοκοτρώνης! (vid) www.messinialive.gr

Βουνά της Μεσσηνίας
Γ΄ Εθνική ποδοσφαίρου ανδρών 2015-2016

Η  Γ΄ Εθνική Ερασιτεχνική Κατηγορία περιόδου 2015-16 είναι η 34η περίοδος της 3ης μεγαλύτερης βαθμίδας ποδοσφαίρου στην Ελλάδα από την επίσημη ίδρυσή της το 1982. Διεξάγεται με τη συμμετοχή 64 ομάδων που χωρίζονται σε 4 ομίλους με γεωγραφικά κριτήρια. Οι πρωταθλήτριες των τεσσάρων ομίλων προβιβάζονται στην Φούτμπολ Λιγκ , οι ομάδες από τη θέση 2 έως 9 παραμένουν στην κατηγορία και οι ομάδες από τη 10η και κάτω θέση υποβιβάζονται στα τοπικά πρωταθλήματα των ΕΠΣ. Οι ομάδες Ζακυνθιακός και Πανηλειακός αποσύρθηκαν πρίν την κλήρωση των ομίλων. Το πρωτάθλημα ξεκίνησε στις 27 Σεπτεμβρίου 2015 και  ολοκληρώθηκε στις  22 και 23 Μαίου 2016 με τους αγωνες της τελευταίας αγωνιστικής για τον 4ο όμιλο.

1ος Όμιλος

Βαθμολογία 

 1Ο Π.Σ. Σέρρες αποσύρθηκε από το πρωτάθλημα την 1η Ιανουαρίου 2016. Επιβλήθηκε ποινή αφαίρεσης 6 βαθμών για την περίοδο 2015-16 και 6 βαθμών για την περίοδο 2016-17 από την Ελληνική Ποδοσφαιρική Ομοσπονδία.
 2Στον Εθνικό Αλεξανδρούπολης επιβλήθηκε ποινή αφαίρεσης 2 βαθμών για την τρέχουσα περίοδο και 2 βαθμών για την επόμενη περίοδο 2016-17 από την Ελληνική Ποδοσφαιρική Ομοσπονδία.

2ος Όμιλος

Βαθμολογία 

 1Στον Πιερικό επιβλήθηκε ποινή αφαίρεσης 6 βαθμών  από την Ελληνική Ποδοσφαιρική Ομοσπονδία , η ποινή αναιρέθηκε κι οι βαθμοί επεστράφηκαν μετά το τέλος του πρωταθλήματος.
 2Στην Α.Ε. Φαρκαδόνας επιβλήθηκε ποινή αφαίρεσης 6 βαθμών  από την Ελληνική Ποδοσφαιρική Ομοσπονδία.
 3Ο Φωκικός Άμφισσας αποσύρθηκε από το πρωτάθλημα την 1η Ιανουαρίου 2016. Επιβλήθηκε ποινή αφαίρεσης 6 βαθμών για την περίοδο 2015-16 και 6 βαθμών για την περίοδο 2016-17 από την Ελληνική Ποδοσφαιρική Ομοσπονδία.

3ος όμιλος

Βαθμολογία 

 1Ο Ηρακλής Ψαχνών αποσύρθηκε από το πρωτάθλημα στις 19 Φεβρουαρίου 2016. Επιβλήθηκε ποινή αφαίρεσης 6 βαθμών για την περίοδο 2015-16 και 6 βαθμών για την περίοδο 2016-17 από την Ελληνική Ποδοσφαιρική Ομοσπονδία.

4ος όμιλος

Βαθμολογία 

 1Στον Α.Ο. Γλυφάδας επιβλήθηκε ποινή αφαίρεσης 3 βαθμών από την Ελληνική Ποδοσφαιρική Ομοσπονδία.

Παραπομπές

Εξωτερικοί σύνδεσμοι 
 Επίσημη ιστοσελίδα

Γ΄ Εθνική κατηγορία ποδοσφαίρου αντρών Ελλάδας
Εγχώρια ποδοσφαιρικά πρωταθλήματα 2015–2016
Πουλτσινέλα

Πουλτσινέλα (Pulcinella), είναι κλασικός χαρακτήρας που προέρχεται από την Κομέντια ντελ άρτε του 17ου αιώνα κι έγινε βασικός χαρακτήρας του Ναπολιτάνικου κουκλοθέατρου.

Όνομα 
Μια πιθανή θεωρία αντλεί το όνομά του από το υποκοριστικό του ιταλικού pulcino (πουλάκι), λόγω της μεγάλης του μύτης, σύμφωνα με τον μουσικό ιστορικό Φρανσεσκο Σαβεριο Κουάντριο, ή λόγω της τσιριχτής ένρινης φωνής και της "δειλής ανικανότητας" στην συμπεριφορά του, σύμφωνα με τον Τζουζέπε (Ιωσήφ) Μπαρέτι.

Σύμφωνα με μία άλλη εκδοχή, το όνομα Πουλτσινέλα προέρχεται από το όνομα του Πούτσιο Ντ'Ανιέλο, ενός αγρότη από την Acerra, ο οποίος απεικονίζεται σε έναν διάσημο πίνακα του Ανιμπάλε Καράτσι, και μάλιστα χαρακτηρίζεται από μεγάλη μύτη. Έχει επίσης προταθεί ότι η μορφή είναι μια καρικατούρα ενός ανθρώπου που πάσχει από μεγαλακρία.

Χαρακτηριστικά 
Ντυμένος πάντα στα λευκά με μια μαύρη μάσκα (ώστε αν συμβιβάσει τις αντιθέσεις της ζωής και του θανάτου), ξεχωρίζει χάρη στη χαρακτηριστική φωνή του, οξεία και ζωηρή που παραγόταν από ένα εργαλείο (σαν παλλόμενη χορδή) και συνέβαλε στον έντονο ρυθμό της παράστασης. Ο Πουλτσινέλα, συχνά κουβαλάει μακαρόνια και μια ξύλινη κουτάλα. Σύμφωνα με τον Πιερ-Λουΐ Ντεκάρτ, παραδοσιακά, είναι ποταπός, μοχθηρός και πανούργος, και η κύρια άμυνά του είναι να παριστάνει τον χαζό ώστε να γνωρίζει τι συμβαίνει. Σε κάποιες εκδοχές, ο Πουλτσινέλα έχει έναν αδελφό, τον Κουκουρούκου.

Αναφορές

Εξωτερικοί σύνδεσμοι 
 Ιστοσελίδα της Κομέντια ντελ αρτε